Puumajades eelistatakse remontimata kortereid, sest võimalused oma maitsele vastavat sisekujundust teha on suuremad.
Väheoluline pole ka soov olla kindel, et kapitaalsed ehitustööd oleks tehtud õigesti ja hästi. Enamasti seavad ostjad tingimuseks, et puumaja oleks ka üldiselt korras või oleks remonttöid vähemalt alustatud. Seevastu paneel- ja kivimajades eelistatakse remonditud kortereid, sest neis on korteriühistu kapitaalse iseloomuga parendused (aknad, radiaatorid jne) juba ära teinud ning kvaliteeti on raskem rikkuda.